Държавен вестник, бр. 23, 2022 г., стр. 175

БРОЙ  23	
Д Ъ Р Ж А В Е Н  В Е С Т Н И К 	
СТР.  175  
1. Заглавието на приложението се изменя 
така: „Форма и съдържание на годишния 
актюерски доклад по чл. 100, ал. 2, т. 2 от 
КЗ на застрахователите без право на достъп 
до единния пазар“.
2. В заглавието на раздел VІІ думите „на 
застрахователите без право на достъп до 
единния пазар“ се заличават.
3. Създават се раздели ІХ и Х: 
„Раздел IХ
Становище по отношение на подписваческата 
политика 
1. В актюерския доклад трябва да се включи 
становище спрямо цялостната подписваческа 
политика на застрахователя, съответно преза-
страхователя, заедно с обосновка за начина, 
по който е формирано становището. 
2. Актюерският доклад следва да изясни 
всички опасения, които отговорният актюер 
може да има спрямо уместността на цялост-
ната подписваческа политика. 
3. Актюерският доклад следва да съдържа 
препоръки за справяне с недостатъците, уста-
новени от отговорния актюер спрямо цялост-
ната подписваческа политика, като се вземат 
под внимание принципите на същественост 
и пропорционалност. 
Становището относно подписваческата 
политика следва да включва най-малко след-
ните сфери: 
Достатъчност на премиите 
Актюерският доклад трябва да съдържа 
заключение дали ценообразуването по за-
страхователните продукти съответства на 
подписваческата политика и дали се очаква 
премиите да бъдат достатъчни в контекста 
на действие на цялостната подписваческа 
политика. 
Корекции на премиите 
За продукти, при които премиите могат да 
бъдат коригирани в зависимост от практиче-
ските резултати, в актюерския доклад трябва 
да се коментира ефектът на системите за ко-
рекция на премии, които притежателите на 
полици плащат, в зависимост от историята на 
заведените от тях претенции (системи бонус-
малус) или подобни системи, имплементирани 
в специфични хомогенни рискови групи. 
Антиселекция 
Актюерският доклад следва да включва 
заключенията на отговорния актюер по от-
ношение на риска от антиселекция в порт-
фейла от договори на застрахователя, ако 
тези рискове може да имат неблагоприятно 
въздействие върху техническите резерви или 
достатъчността на премиите. Актюерският 
доклад следва да представи препоръките на 
отговорния актюер за подобрение на подпис-
ваческата политика, които може да намалят 
рисковете. 
Връзки с други вътрешни правила, политики 
и процедури 
1. Актюерският доклад следва да съдър-
жа оценка на степента, до която цялостната 
подписваческа политика на застрахователя, 
съответно презастрахователя, е в съответствие 
с други приложими политики.
2. Актюерският доклад следва да съдържа 
становище относно съответствието на цялост-
ната подписваческа политика с рисковата му 
стратегия, презастрахователните споразуме-
ния и техническите резерви.
Раздел Х
Становище относно презастрахователните 
споразумения и ефективността им
1. В актюерския доклад трябва да се включи 
становище относно адекватността и ефектив-
ността на презастрахователните споразумения, 
като отговорният актюер следва да обсъди и 
следните въпроси:
– съответствието на презастрахователните 
договори на застрахователя, съответно на 
презастрахователя, с рисковата му стратегия 
и с подписваческата му политика; 
– ефекта на презастраховането върху оп-
ределянето на техническите резерви след 
приспадане на презастраховането;
– оценка на кредитното състояние на пре-
застрахователните му съконтрагенти;
– оценка на сумите, възстановими от 
презастрахователните договори и покрития 
от схеми със специална цел за алтернативно 
прехвърляне на застрахователен риск. 
2. В становището относно адекватността на 
презастрахователните договори отговорният 
актюер следва да включи оценка на това, как 
презастрахователното покритие, в това число 
покритие от схеми със специална цел за ал-
тернативно прехвърляне на застрахователен 
риск може да реагира в поредица от сцена-
рии на стрес, като експозиция на портфейла 
към щетимост в резултат на катастрофични 
събития, към натрупване на риск, към непла-
тежоспособност на презастрахователи или към 
изчерпване на презастрахователното покритие.
3. Ако отговорният актюер идентифицира 
недостатъци по отношение адекватността на 
презастрахователните споразумения, в актю-
ерския доклад трябва да се опишат препоръ-
ки за подобряване на презастрахователните 
договори, включително действия, които биха 
могли да доведат до:
– премахване на несъответствия в преза-
страхователното покритие;
– разширяване на презастрахователното по-
критие по отношение на съществени рискове.
4. Становището следва да съдържа обос­
новка за начина, по който е формирано.“
§ 16. Създава се ново приложение № 2: